മലയാളി വിദ്യാര്ഥി റാഗിങ്ങിനിരയായ സംഭവം: എല്ലാ പ്രതികളെയും പിടികൂടിയില്ലെന്ന് ചവറ: കോയമ്ബത്തൂരില് മലയാളിയായ കാര്ഡിയാക് ടെക്നോളജി നഴ്സിങ് വിദ്യാര്ഥി റാഗിങ്ങിനിരയായ സംഭവത്തില് മുഴുവന് പ്രതികളെയും പിടികൂടിയില്ലെന്ന് ആക്ഷേപം.സെപ്റ്റംബര് 20നാണ് ചവറ ഇടപ്പള്ളിക്കോട്ട സ്വദേശിയായ വിദ്യാര്ഥി കോയമ്ബത്തൂരിലെ നഴ്സിങ് കോളജില് സീനിയര് വിദ്യാര്ഥികളുടെ റാഗിങ്ങിനിരയായത്. പ്രതികളായ 13 പേരില് നാലുപേരെ മാത്രമാണ് അറസ്റ്റ് ചെയ്തത്. പ്രതികളെല്ലാവരും മലയാളികളാണ്. ഇവരെ രക്ഷിക്കാന് ശ്രമമുണ്ടത്രെ. നിരവധി കുട്ടികള് പീഡനത്തിനിരയായിട്ടുണ്ടെന്നും ഭയം കാരണം പുറത്തുപറയാന് പലരും മടികാണിക്കുന്നെന്നും റാഗിങ്ങിനിരയായ വിദ്യാര്ഥി പറഞ്ഞു. ഫെബ്രുവരിയില് പ്രവേശനം ലഭിച്ചെങ്കിലും കോവിഡ് കാരണം ഓണ്ലൈന് ക്ലാസുകളായിരുന്നു.കോളജിലെത്തുന്ന ജൂനിയേഴ്സ് മുതിര്ന്ന വിദ്യാര്ഥികളെ മുന്കൂട്ടി അറിയിക്കണമെന്ന അലിഖിത നിയമമുണ്ട്. സെപ്റ്റംബര് 20ന് വിദ്യാര്ഥി കോയമ്ബത്തൂര് സരവാണാംപെട്ട് െറയില്വേ സ്റ്റേഷനില് ഇറങ്ങി സീനിയേഴ്സിന് അറിയിപ്പ് നല്കി.ബൈക്കില് കോളജിലേക്ക് കൂട്ടിക്കൊണ്ടുപോയി വിദ്യാര്ഥിയെ ഭക്ഷണം പോലും കഴിക്കാന് ഇടനല്കാതെ ക്രൂര പീഡനത്തിനിരയാക്കുകയായിരുന്നു. തുടക്കത്തില് സംഘത്തില് ഏഴുപേരാണ് ഉണ്ടായിരുന്നത്. തുടര്ന്ന് ആറുപേര് കൂടി ചേരുകയായിരുന്നു. മര്ദനം സ്ഥിരമായപ്പോള് വീട്ടില് അറിയിക്കുകയായിരുന്നു. ബന്ധുക്കള് പരാതിയുമായി കോളജ് പ്രിന്സിപ്പലിനെ സമീപിച്ചെങ്കിലും പരിഗണന ലഭിച്ചില്ല. ഒരാഴ്ചയായിട്ടും കുറ്റവാളികള്ക്കെതിരെ നടപടിയെടുക്കാത്തതിനെതുടര്ന്ന് പൊലീസിനെ സമീപിക്കുകയായിരുന്നു. പൊലീസില് സ്വാധീനം ചെലുത്തി കേസ് ഒതുക്കാന് കോളജ് അതികൃതര് ശ്രമിച്ചെന്ന് വിദ്യാര്ഥിയുടെ രക്ഷാകര്ത്താക്കള് മാധ്യമത്തോട് പറഞ്ഞു.മര്ദനത്തെ തുടര്ന്ന് മാനസികമായും ശാരീരികമായും തകര്ന്ന വിദ്യാര്ഥി നാട്ടില് വിദഗ്ധ ചികിത്സ തേടി. എല്ലാ പ്രതികളെയും പിടികൂടി നിയമനടപടിക്ക് വിധേയമാക്കണമെന്നാണ് രക്ഷാകര്ത്താക്കളുടെ ആവശ്യം.